Ангел Попов
Страдание

chitanka.info

Страната на първото слънце

потъна сред траурен мрак,

цунами и облаци стронций

връхлитат японския бряг.

Гневи се земята свещена,

пропадат невинни без вест.

Защо тази люлка рождена

люлее се яростно днес?

За чужда вина ли наказа

най-свидните свои деца,

тъй както Исус бе наказан

да страда за всички сърца?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.